als_Latn dik_Latn sag_Latn
Video/ 18 shqiptarë rrezikojnë jetën në skafin e vogël, akuzë për trafik për 8 britanikë
Tetë shtetas anglezë akuzohen për trafik të shqiptarëve përmes Kanalit të La Manshit me skaf. Agjencia Kombëtare e Krimit filloi hetimet pasi një skaf me xhaketa shpëtimi, u gjet i braktisur në plazhin Dymchurch, në Kent, në maj të vitit të kaluar.
Gati tre javë më vonë, një tjetër varkë e vogël që mbante 18 shqiptarë u shpëtua pasi u prish dhe filloi të merrte ujë. Një helikopter i rojes bregdetare dhe dy anije shpëtimi i erdhën në ndihmë skafit me 18 shqiptarë, që rrezikonte mbytjen. Shqiptarët kishin paguar 6,000 euro secila për të udhëtuar në mënyrë ilegale për në Angli, që do të thotë se totali i bërë nga udhëtimi i rrezikshëm do të ishte 108,000 euro.
Ekuipazhet e shpëtimit bënë me dije se kur arritën në skafin me emigrant, një grua kishte hipotermi. Burri i saj i tha policisë se ishin kërcënuar nga skafistët se nëse njofton autoritetet do të shponin skafin me gërshër. Nga ana tjetër gruas së sëmurë e kishin kërcënuar se do ta hidhnin në det.
als_Latn als_Latn als_Latn als_Latn